Ribe Stifts Adresseaviser, 1841-04-02
Udenlandske Efterretninger. England. Efterretninger fra Newyork af 8de Marts lyde meget tilfredsstillende og give Haab om, at Tvistighederne mellem England og de forenede Stater snart ville være bilagte. J Præsident Harrisons Jnaugural=Skrivelse til Kongressen hedder det, at han giver sine Medborgere den Forsikkring, at han vil anvende Alt hvad der staaer i hans Magt for at vedligeholde den venskabelige Forstaaelse, som nu bestaaer mellem de forenede Stater og alle fremmede Nationer. Ogsaa Senatet synes at være stemt for en venskabelig Overeenskomst med Storbrittanien. Angaaende den MLeodske Sag berettes kun, at han for Processen, begynder vil blive overleveret til brittiske Authoriteter. - Hr. Hutts forhen omtalte Motion angaaende Sundtolden gaaer ud paa Antagelse af en Resolution af følgende Jndhold: Parlamentet er af den Mening, at Kongen af Danmark ikke har Ret til at bestemme den Tarif, hvorefter Tolden nu hæves ved Helsingøer, og at Sundtolden fordrer en Revision for at lette Englands Handel paa Østersøen. J sin Motivering siger Hr. Hutt, at Kongen af Danmark har fuldkommen Ret til at hæve Tolden, naar det skeer efter de Bestemmelser, som ere fastsatte i Traktaten til Christianopel, hvilket han mener ikke er Tilfældet, men at Tolden, er meget forhøiet, og at man ikke alene griber til Midler, som Traktaten ikke tillader, men som den endogsaa forbyder. Til Christianopel blev 1645 en med Holland afsluttet Traktat formelig anerkjendt, hvori alle Artikler bleve tariferede, men desforuden bestemt, at de Vare, som ikke vare nævnte, skulde fortoldes efter den Værdi de paa Udskibningstedet havde. Denne Traktat ligger til Grund for alle senere. J en ny Traktat med Holland 1701 blev bestemt, at Tarifen under ingen betingelser maatte forhøies. Storbrittanien sluttede sig hertil, og i Kieler-Freden bleve alle Bestemmelser stadfæstede. Taleren søgte dernæst at vise, at det siden den Tid ikke har manglet paa Jndgreb i Bestemmelserne, og anfører flere Varesorter for hvilke efter hans Formening er hævet for høi Told, og gik i sin Jver saavidt, at han paastod, at Danmark forsætligen lagde Hindringer i Veien for Transporten mellem Hamborg og Lübeck for at tvinge Handelen gjennem Øresundet. Hr. Hutt udtaler til Slutning det Ønske, at Sundtolden ved venskabelig Overeenskomst maa aldeles ophæves, og han mener, at Danmark maa være saa meget meere tilbøielig til Eftergivenhed som det har krænket Traktaten. Lord Palmersion erklærede sig enig med Hr. Hutti, at Sundtolden ikke blev krævet overeensstemmende med Traktaten og forsikkrede, at denne Sag, allerede længe havde været en Gienstand for Regjeringens Opmærksomhed, at Underhandlinger desangaaende vare indledede, og at han skyldte den danske Regjering at erklære, at dens Meddelelser over denne Sag tilkjendegav dens utvetydige Hensigt at behandle Spørgsmaalet saaledes, at man turde vente et tilfredsstillende Udfald. Lorden, var derimod ikke enig med Hr. Hutt deri, at Sundtolden havde bidraget til at formindske Englands Handelsforbindelse med Østersøen; den havde, meente han, bidraget til at lede denne Handel gjennem andre Kanaler, og Handelen var ikke alene ikke aftaget, men endogsaa tiltaget i de senere Aar, hvilket Punkt maatte være af stor Vigtighed, for den danske Regjering selv, da det viser, at Opretholdelsen af den høie Told ikke forhøier dens Jndtægter, og at Handelen ved den af England, fordrede Nedsættelse i Tolden igjen vil vende tilbage i den naturlige Kanal, og Danmarks Jndtægter saaledes kun lide en ubetydelig Formindskelse, dersom overhovedet en Formindskelse vilde finde Sted ved en almindelig Nedsættelse. Robert Peel trængte paa Parlamentets Jndblanding. Handelsministeren Hr. Labouchere erklærede, at England for kort Tid siden, i forrige Aar, første Gang havde henvendt sig til Danmark angaaende denne Sag, og at dette Lands Regjering var imødekommet Englands Fordringer med den Erklæring, at en gjennemgaaende Revision af hiin Told skulde finde Sted snarest muligt, ligesom den havde erklæret sig villig til visse Tilstaaelser med Hensyn til nogle væsentlige Differentspunkter. Motionen blev derefter som bekjendt tagen tilbage.